Document ID: 32000D0243

Neuvoston päätös
tehty 20 päivänä maaliskuuta 2000,
kaksikäyttötuotteiden viennin valvontaa koskevasta yhteisestä toiminnasta tehdyn päätöksen 94/942/YUTP muuttamiseta
(2000/243/YUTP)
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 13 artiklan,
ottaa huomioon Lissabonissa 26 ja 27 päivänä kesäkuuta 1992 pidetyn Eurooppa-neuvoston antamat yleiset suuntaviivat,
sekä katsoo seuraavaa:
(1) Päätöksen 94/942/YUTP(1) liitteissä I-IV olevia luetteloita kaksikäyttötuotteista olisi muutettava siten, että otetaan huomioon jäsenvaltioiden kansainvälisillä foorumeilla antamat sitoumukset.
(2) Selvyyden vuoksi kaikki eri versiot olisi yhdistettävä yhdeksi tekstiksi,
ON PÄÄTTÄNYT SEURAAVAA:
1 artikla
Päätöksessä 94/942/YUTP olevat liitteet I, II, III, IV ja V, joihin viitataan kaksikäyttötuotteiden vientiä koskevan yhteisön valvontajärjestelmän käyttöön ottamisesta 19 päivänä joulukuuta 1994 annetussa neuvoston asetuksessa (EY) N:o 3381/94(2), korvataan tämän päätöksen liitteessä olevalla tekstillä.
2 artikla
Tämä päätös tulee voimaan päivänä, jona se julkaistaan.
Sitä sovelletaan kolmannestakymmennestä päivästä sen jälkeen, kun se on julkaistu.
3 artikla
Tämä päätös julkaistaan virallisessa lehdessä.
Tehty Brysselissä 20 päivänä maaliskuuta 2000.

Labels: 7
3
15
5